keresés, találatok értékelése, találati lista

# Magyar filmek 2000-2020

Ebben a feladatban a címben szereplő időszak magyar filmjeivel fogunk megismerkedni. A Wikipédia egyik szócikke is foglalkozik a korszak filmjeivel, és a port.hu weboldalon is sok mindent megtudhatunk ezekről az alkotásokról. Mi most a Nemzeti Filmintézet archívumának Filmkereső szolgáltatását használjuk a kérdések megválaszolásához és a feladatok megoldásához. Először keresd meg a Nemzeti Filmintézet archívumának honlapját, majd abban a Filmkereső szolgáltatást! Utána próbáld ki, hogy milyen módon működik, milyen eredményeket ad, és csak azután fogj hozzá a feladatok megoldásához!

A megoldásokat ebbe a dokumentumba írjuk be vagy illesszük be a feladatok szövege után! A filmkereső adatbázisában talált egyszerű szöveges válaszokat másoljuk át, és formázzuk a szöveg formátumától eltérő, de egységes stílussal! Ehhez hozzunk létre egy *Válasz* nevű bekezdésstílust a szövegszerkesztőben! Amennyiben a válaszok megadásához számításokat kell végezni, vagy a feladat az adatok grafikonon történő ábrázolását kéri, akkor alkalmazzunk táblázatkezelő alkalmazást! Amelyik kérdéseknél a filmkeresőből kapott válasz többsoros, összetett szerkezetű, ott a megfelelő részt másoljuk táblázatkezelőbe, és azzal dolgozzunk, mert így számításokat is végezhetünk! Ezekben az esetekben is törekedjünk arra, hogy a válaszok egységes kinézetben jelenjenek meg, pl. használjunk azonos betűtípust.

1. Ki rendezte a *Magyar vándor* című filmet, és ki játszott a filmben Árpád-házi királyt?
2. A rendező ma már klasszikusnak számító, azonos című filmjei 2002-ben, 2008-ban és 2018-ban készültek. Mi a film(ek) címe?
3. Melyek a rendező azon filmjei, amelyeknek forgatókönyvét nem ő maga írta?
4. Készítsünk diagramot, amely megmutatja, hogy a korszak filmjei közül hány kapta a következő besorolást: akciófilm, dráma, kalandfilm, romantikus film, történelemi film, vígjáték!
5. Hány olyan filmben szerepelt együtt Csányi Sándor és Nagy Ervin, amelyet ebben az időszakban forgattak?
6. Kik voltak még további közös szereplők ebben a négy filmben?